Diari Oficial de la Generalitat Valenciana


Sumari del DOGV 10559, del 25-02-2025 (2025/3242)

RESOLUCIÓ de 21 de febrer de 2025, per la qual es publiquen les llistes definitives de persones admeses i excloses i es convoca a la realització del primer exercici del procés selectiu per a l'ingrés en l'escala superior d'orientació i intervenció psicosocial (referència A03/24), per a ocupar llocs d'administració especial pel sistema general d'accés lliure.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10777

Data del DOGV
:   25-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3242

CVE
:   XOHG-B-0436-4482

Data del document
:   21-02-2025

Organisme emissor
:   Universitat d'Alacant

Tipus de document
:   Resolució

D’acord amb el que disposa el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal comprès en l’àmbit d’aplicació de la Llei de la funció pública valenciana, i les bases de la Resolució de 30 de setembre de 2024 (DOGV 9950, de 3 d’octubre de 2024), per la qual es convoca procés selectiu per a l’ingrés en l’escala superior d’orientació i intervenció psicosocial (referència A03/24), mitjançant el sistema d’oposició,

RESOLC

*Primer*

Publicar les llistes definitives de persones admeses i excloses que figuren en l’annex I d’aquesta resolució.

*Segon*

Convocar les persones admeses a la realització del primer exercici que tindrà lloc el dia 14 d’abril de 2025, a les 9:00 hores, a l’aula A1/0-02M de la Universitat d’Alacant.

*Tercer*

Les persones admeses hauran d’acudir-hi proveïdes de llapis de grafit núm. 2, goma d’esborrar i original del DNI, del passaport, o del permís de conduir per als aspirants de nacionalitat espanyola. El personal aspirant que no tinga la nacionalitat espanyola haurà d’acreditar la personalitat mitjançant el document original que al país del qual és nacional se li expedisca a aquest efecte.

Contra aquesta resolució, que esgota la via administrativa, pot interposar-se en el termini de dos mesos, un recurs contenciós administratiu davant del jutjat contenciós administratiu d’Alacant competent, d’acord amb el que disposa l’article 46.1 de la Llei 29/1998, de 13 de juliol, reguladora de la jurisdicció contenciosa administrativa (BOE del 14), i potestativament, d’acord amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, podrà interposar-se un recurs de reposició, davant de la rectora d’aquesta universitat, en el termini d’un mes, tots dos terminis comptadors a partir de l’endemà de la data de publicació d’aquesta resolució.

  

Alacant, 21 de febrer de 2025

La rectora (p. d. s. R 19.12. 2024)

Julio Marcelo García Mora

Gerent

Esta disposició conté annexos. Consulteu-ne la versió en PDF.